સદ્‌ગુરુવર્ય શાસ્ત્રી શ્રી માધવપ્રિયદાસજીની ઉપસ્થિતિમાં લંડન ખાતે જુલાઈ ૫-૬-૭, ૨૦૧૩ દરમ્યાન ત્રિદિનાત્મક હિંદુ લાઈફ સ્ટાઈલ સેમિનારનું આયોજન થયું.આ સેમિનાર દરમિયાન હિંદુ સંસ્કૃતિને આધારે ‘જીવનનો માર્ગ’ વિષયને અનુસારે અનેકવિધ આયોજનો કરવામાં આવ્યાં હતાં. જેમાં ફોટો પ્રદર્શન, નીલકંઠવર્ણી યાત્રા દર્શન, પ્રવચનો, પ્રશ્નોત્તરી, યુવાનો તથા મહિલાઓ દ્વારા પ્રેરણાત્મક સાંસ્કૃતિક કાર્યક્રમ, વિવિધ વિષયોને આધારે પ્રેઝન્ટેશન જેવા અનેકવિધ આયોજનો કરવામાં આવ્યા હતા.હિંદુ લાઈફ સ્ટાઈલ સેમિનારના પ્રથમ દિને જ પૂજ્ય સ્વામી શ્રી માધવપ્રિયદાસજી ઉપરાંત પૂજ્ય સદ્‌ગુરુ શ્રી ભક્તિપ્રકાશદાસજી સ્વામી તથા પૂજ્ય શ્રી દેવપ્રસાદજી મહારાજે (આણદાબાવા આશ્રમ, જામનગર) ઉપસ્થિત રહીને દીપ પ્રાગટ્ય દ્વારા સેમિનારનું ઉદ્‌ઘાટન કર્યું હતું તેમજ પ્રેરણાત્મક દ્રષ્ટાંત કથાઓ દ્વારા હિંદુ ધર્મનું મહત્ત્વ સમજાવ્યું હતું.